Έκθεση Διοικητικού Συμβουλίου  – 30 Ιουνίου 2024 
 
22 
 
 
 
Προετοιμασία του EBA Stress Test 2025 – εκκίνηση προπαρασκευαστικού προγράμματος, με στόχο την ετοιμότητα του 
Ομίλου έναντι των βασικών προκλήσεων της επικείμενης εποπτικής άσκησης προσομοίωσης ακραίων καταστάσεων (EU – 
wide regulatory stress test), δηλαδή την ενσωμάτωση των νέων εποπτικών κεφαλαιακών απαιτήσεων (CRR 3 / Basel IV) τόσο 
στα ιστορικά όσο και στα προβλεπόμενα δεδομένα του Ομίλου. 
Πιστωτικός κίνδυνος  
Ο πιστωτικός κίνδυνος ορίζεται ως η πιθανότητα, ένας δανειολήπτης ή αντισυμβαλλόμενος να αποτύχει να εκπληρώσει τις 
υποχρεώσεις του σύμφωνα με τους συμφωνημένους όρους και θεωρείται ο σημαντικότερος κίνδυνος για τον Όμιλο. Η 
παρακολούθηση και διαχείρισή του μέσω της εφαρμογής συγκεκριμένων πολιτικών και διαδικασιών αποτελεί αναπόσπαστο μέρος 
του Πλαισίου Διαχείρισης Κινδύνων του Ομίλου. Σε ευθυγράμμιση με τις εποπτικές προσδοκίες και τις βέλτιστες πρακτικές, το 
θεσπισμένο πλαίσιο Πιστωτικού Κινδύνου της Τράπεζας βασίζεται σε υγιείς αρχές, οι οποίες καλύπτουν τους ακόλουθους τομείς: 
 
Δημιουργία κατάλληλου περιβάλλοντος πιστωτικού κινδύνου  
 
Λειτουργία βασιζόμενη σε υγιή διαδικασία χορήγησης πιστώσεων 
 
Διατήρηση κατάλληλης διαδικασίας διαχείρισης, μέτρησης και παρακολούθησης πιστώσεων 
 
Εξασφάλιση επαρκών δικλίδων ασφαλείας για τον πιστωτικό κίνδυνο 
Η Μονάδα Διαχείρισης Πιστωτικού Κινδύνου, είναι ο ένας από τους βασικούς πυλώνες της ΔΚΟ και έχει ως αποστολή τον έγκαιρο 
εντοπισμό και την αποτελεσματική διαχείριση των πιστωτικών κινδύνων μέσω της δημιουργίας ενός ισχυρού πλαισίου πολιτικών, 
μεθοδολογιών, διαδικασιών και συστημάτων που επιτρέπουν στον Όμιλο να διατηρεί ένα κερδοφόρο χαρτοφυλάκιο πιστώσεων 
με αποδεκτό προφίλ κινδύνου. 
Η Μονάδα Διαχείρισης Πιστωτικού Κινδύνου έχει την ευθύνη για το σχεδιασμό, την εξειδίκευση και την εφαρμογή της στρατηγικής 
και πολιτικών σε θέματα διαχείρισης πιστωτικού κινδύνου, ενώ παράλληλα χρησιμοποιεί τις κατάλληλες μεθοδολογίες, 
συμπεριλαμβανομένης της χρήσης μοντέλων για την κάλυψη, αναγνώριση, μέτρηση και παρακολούθηση των σχετικών κινδύνων. 
Πιο αναλυτικά, οι αρμοδιότητες διαχείρισης πιστωτικού κινδύνου περιλαμβάνουν: 
 
Συμμετοχή στη διαδικασία διαμόρφωσης πλαισίου διάθεσης ανάληψης κινδύνων (RAF) του Ομίλου 
 
Προσδιορισμό, εκτίμηση, ποσοτικοποίηση & παρακολούθηση όλων των ειδών πιστωτικού κινδύνου, σε χαρτοφυλάκια 
επιχειρηματικά & λιανικής τραπεζικής 
 
Υπολογισμό της ΑΠΖ για δάνεια και απαιτήσεις κατά πελατών που αξιολογούνται συλλογικά, βάσει της πολιτικής 
απομειώσεων του Ομίλου, με χρήση στατιστικών μοντέλων 
 
Υπολογισμό και παρακολούθηση παραμέτρων πιστωτικού κινδύνου [Πιθανότητα αθέτησης – Probability of Default 
(«PD»), Δείκτης επαναφοράς σε ενήμερη κατάσταση – Cure Rate («CR»), Ζημία σε περίπτωση αθέτησης – Loss Given 
Default («LGD»)] 
 
Διαχείριση και συντήρηση του εσωτερικού εργαλείου πιστοληπτικής αξιολόγησης του Ομίλου για το επιχειρηματικό 
χαρτοφυλάκιο 
 
Ανάπτυξη, βαθμονόμηση και παρακολούθηση μοντέλων πιστωτικού κινδύνου 
 
Διασφάλιση της συμμόρφωσης με τις ρυθμιστικές/εποπτικές προσδοκίες σχετικά με τη διαχείριση πιστωτικού κινδύνου 
 
Σχεδιασμόκαι εφαρμογή ανεξάρτητων, εκ των υστέρων ελέγχων πιστοδοτήσεων, παρέχοντας διασφάλιση σε σχέση με 
την τήρηση της Πιστωτικής Πολιτικής, των Προβλέψεων, των Πολιτικών και Διαδικασιών Διαγραφών 
 
Αξιολόγηση του πιστωτικού κινδύνου στο σχεδιασμό νέων προϊόντων  
 
Τακτική παρακολούθηση της συμμόρφωσης με τις πολιτικές και τις διαδικασίες έγκαιρης προειδοποίησης αθέτησης & 
ενεργής διαχείρισης δανειοδοτήσεων